Zmluva o dielo

(ďalej len „**Zmluva**“) uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a § 65 a nasl. zákona č. 185/2015 Z.z. Autorský zákon v znení neskorších predpisov (ďalej len „**Autorský zákon**“)

medzi

|  |  |
| --- | --- |
| **1) Objednávateľom:** | **Mestská časť Bratislava – Petržalka** |
| so sídlom: | Kutlíkova 17, 852 12 Bratislava |
| IČO: | 00 603 201 |
| DIČ: | 2020936643 |
| zastúpeným: | Ing. Jánom Hrčkom, starostom |
|  |  |
| bankové spojenie: | Prima banka Slovensko, a.s |
| IBAN: | SK41 5600 0000 0018 0059 9001 |
|  |  |
| (ďalej len „**Objednávateľ**“) |  |
|  |  |
|  |  |
| A |  |
|  |  |
|  |  |
| **2) Zhotoviteľom:** | [•] |
| so sídlom: | [•] |
| IČO: | [•] |
| DIČ: | [•] |
| IČ DPH: | [•] |
| zapísaným v: | Obchodnom registri Okresného súdu [•] |
|  | Oddiel: [•], Vložka č.: [•] |
| zastúpeným: | [•] |
|  |  |
| bankové spojenie: | [•] |
| IBAN: | [•] |
|  |  |
| (ďalej len „**Zhotoviteľ**“) |  |
| (Objednávateľ a Zhotoviteľ spolu ďalej ako „**Zmluvné strany**“ alebo jednotlivo „**Zmluvná strana**“) | |

**Preambula**

1. Objednávateľ na obstaranie predmetu tejto Zmluvy použil postup verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“), ktorého víťazom sa stal Zhotoviteľ.
2. Zhotoviteľ vyhlasuje, že je odborne kvalifikovaný a spôsobilý na vykonanie Diela ako je nižšie definované podľa platných právnych predpisov a noriem.

**Článok I.**

**Predmet Zmluvy**

# Objednávateľ má záujem realizovať stavbu:

**„Kompletná rekonštrukcia objektu na ulici Osuského 8 za účelom vybudovania Strediska sociálnych služieb ( SSS )“**

# (ďalej len „**Stavba**“).

# Zhotoviteľ sa zaväzuje, že v súlade s touto Zmluvou vykoná pre Objednávateľa dielo, ktoré spočíva vo vypracovaní a odovzdaní projektovej dokumentácie na Stavbu v nasledovných stupňoch:

## Predprojektová príprava a Architektonická štúdia (spolu ďalej len „**AŠ**“);

## Dokumentácia pre územné rozhodnutie (ďalej len „**DUR**“)

## Projekt pre stavebné povolenie a realizáciu Stavby (ďalej len „**PDRS**“);

## Projektová dokumentácia skutočného vyhotovenia Stavby (ďalej len „**PSV**“)

## (AŠ, DUR, PDRS a PSV spolu ďalej ako „**Dielo**“ a jednotlivo aj ako „**Časť Diela**“).

# Zhotoviteľ sa zaväzuje vykonať aj odborný autorský dohľad (ďalej len „**OAD**“) počas realizácie stavebných prác na Stavbe za účelom posúdenia ich súladu s dodanou PDRS.

# Cieľom vypracovania AŠ je predloženie architektonického návrhu Strediska sociálnych služieb (ďalej len „**SSS**“) na ulici Osuského 8, 851 03 Bratislava – Petržalka so zameraním na opatrovateľskú službu s kapacitou 40 klientov – prijímateľov sociálnych služieb so zohľadnením špecifických nárokov kladených na takýto typ zariadenia stanovených všeobecne záväznými právnymi predpismi a technickými normami a požiadavkami Objednávateľa špecifikovanými v Prílohe č. 1 tejto Zmluvy.

# PDRS sa rozumie vykonanie všetkých projektových prác a služieb definovaných Zmluvou. PDRS bude riešiť usporiadanie miestností pre klientov SSS spolu s toaletami, šatňami, únikovými cestami a inými pridruženými priestormi, ktoré sa v zmysle platných právnych predpisov a noriem vyžadujú pre bezproblémový chod predmetného zariadenia. PDRS bude obsahovať najmä:

## opis a zdokumentovanie existujúceho stavu riešených priestorov,

## navrhovaný stav s riešením celkovej stavebnej úpravy priestorov na 1. NP a 2. NP vrátane opravy/návrhu nových rozvodov kanalizácie, vodovodu, elektroinštalácie, ÚK, vykurovacích telies, dlažieb, obkladov a iného, ako aj rekonštrukcia areálovej kanalizácie a terénne úpravy priľahlých pozemkov.

# Zhotoviteľ sa zaväzuje odovzdať Objednávateľovi AŠ v termíne podľa čl. III bod 1 Zmluvy v slovenskom jazyku nasledovne:

v tlačenej forme: 2 vyhotovenia,

v digitálnej forme: 2x na DVD nosiči

textová časť ( formát \*.doc, príp. \*.docx, príp. \*.rtf)

vizualizácia ( formát \*.pdf a súčasne \*. DWG)

# Zhotoviteľ sa zaväzuje odovzdať Objednávateľovi DUR v termíne podľa čl. III bod 2 Zmluvy v slovenskom jazyku nasledovne:

v tlačenej forme: 6 vyhotovení,

v digitálnej forme: 2x na DVD nosiči

textová časť ( formát \*.doc, príp. \*.docx, príp. \*.rtf)

výkresová časť ( formát \*.pdf a súčasne \*. DWG)

rozpočtová časť v tabuľke so zadanými vzorcami v rozpočte ako aj vo výkaze výmer pre potreby ďalších úprav (formát \*XLS, príp. \*.xlsx).

# Zhotoviteľ sa zaväzuje odovzdať Objednávateľovi PDRS v termíne podľa čl. III bod 3 Zmluvy v slovenskom jazyku nasledovne:

v tlačenej forme: 8 vyhotovení,

v digitálnej forme: 2x na DVD nosiči

textová časť ( formát \*.doc, príp. \*.docx, príp. \*.rtf)

výkresová časť ( formát \*.pdf a súčasne \*. DWG)

rozpočtová časť v tabuľke so zadanými vzorcami v rozpočte ako aj vo výkaze výmer pre potreby ďalších úprav (formát \*XLS, príp. \*.xlsx).

# Zhotoviteľ sa zaväzuje odovzdať Objednávateľovi PSV v termíne podľa čl. III bod 4 Zmluvy v slovenskom jazyku nasledovne:

v tlačenej forme: 4 vyhotovenia,

v digitálnej forme: 2x na DVD nosiči

textová časť ( formát \*.doc, príp. \*.docx, príp. \*.rtf)

výkresová časť ( formát \*.pdf a súčasne \*. DWG)

rozpočtová časť v tabuľke so zadanými vzorcami v rozpočte ako aj vo výkaze výmer pre potreby ďalších úprav (formát \*XLS, príp. \*.xlsx).

# Zhotoviteľ sa zaväzuje vypracovať DUR minimálne v nasledovnom rozsahu:

## Sprievodnú správu s členením v zmysle Vyhlášky Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona (ďalej len „**Vyhláška MŽP č. 453/2000 Z. z.**“);

## Výkresovú časť (výkres širších vzťahov, situačný výkres, pôdorysy, rezy, pohľady).

# Zhotoviteľ sa zaväzuje vypracovať PDRS v rozsahu podľa *Prílohy č. 1* tejto Zmluvy a v podrobnosti zodpovedajúcej sadzobníku pre navrhovanie ponukových cien projektových prác a inžinierskych činností UNIKA 2021 (ďalej len Sadzobník UNIKA), minimálne v nasledovnom rozsahu:

A Sprievodná správa

B Súhrnná technická správa

B.1 PBS - protipožiarna bezpečnosť stavby

C Celková situácia stavby

D Koordinačná situácia stavby

E Dokumentácia stavebných objektov

**SO 01 Stavebné úpravy hlavného objektu**

E-1 Architektonické a stavebné riešenie

E-2 Statické riešenie stavby

E-3 Zdravotechnika, kanalizácia

E-4 Vnútorné silnoprúdové a slaboprúdové rozvody,

E-4.1 – Umelé osvetlenie, vnútorné silnoprúdové a slaboprúdové rozvody

E-4.2 – MaR

E-4.3 – Elektrická požiarna signalizácia EPS a Hlasová signalizácia požiaru HSP

E-4.4 – Nemocničný komunikačný systém

E-4.5 – Záložný zdroj elektrickej energie

E-4.6 – Bleskozvod

E-5 Vzduchotechnika

E-6 Vykurovanie

E-7 Chladenie

E-8 EHB - projektové energetické hodnotenie budovy

**SO 04 Vonkajšia dažďová kanalizácia**

**SO 05 Vonkajšia splašková kanalizácia**

**SO 06 Rekonštrukcia spevnených plôch**

**SO 07 Vonkajšie osvetlenie**

**SO 08 Sadové úpravy a mobiliár**

**SO 09 Oplotenie a stanovisko kontajnerov**

**SO 10 Stavebné úpravy prípojok**

F Projekt organizácie výstavby

G Prevádzkové súbory

PS-1 Výťah

PS-2 Prípravovňa jedál

PS-3 Práčovňa, žehliareň, sušiareň

H-VV Výkazy výmer pre všetky profesie v jednom balíku spolu s rekapituláciou, krycím listom

H-R Kontrolný rozpočet

Celkové náklady Stavby – podrobný položkový rozpočet a výkaz výmer:

* + 1. pri spracovaní PDRS požaduje Objednávateľ uplatniť pravidlo odôvodnenej najvyššej možnej miery úspornosti, ktorej premietnutie do realizácie stavieb bude efektívne, nie však na úkor kvality a bezpečnosti.
    2. položkový rozpočet a výkaz výmer musia byť spracované v zmysle kódov rozpočtových cenníkov, výkaz výmer musí obsahovať konkrétne výpočty množstiev jednotlivých položiek (dĺžky, plochy, kubatúry, množstvá). V PDRS, rozpočte a výkaze výmer nesmú byť uvedené presné názvy výrobkov a odkazy na ich výrobcov. Uvedený bude iba presný opis (technické, kvalitatívne vlastnosti výrobkov, zariadení a materiálov). V prípade, že nie je možné opisom presne špecifikovať niektorý výrobok, je možné použiť obchodný názov výrobku s doplnkom "alebo ekvivalent".

Súčasťou PDSR bude aj vypracovanie svetlotechnického posudku.

# Výkon OAD zo strany Zhotoviteľa zahŕňa predovšetkým:

## účasť na kontrolných dňoch pri stavebných prácach na vyzvanie Objednávateľa;

## kontrolu súladu vykonávaných stavebných prác s PDRS;

## poskytovanie vysvetlení k prípadným žiadostiam uchádzačov o vysvetlenie v procese verejného obstarávania na výber zhotoviteľa Stavby týkajúcich sa nejasností v PDRS;

## poskytovanie vysvetlení k PDRS potrebných na zabezpečenie plynulosti stavebných prác;

## posudzovanie opodstatnenosti prípadných zmien a odchýlok od PDRS pri realizácii stavebných prác;

## posudzovanie a vyjadrenia k požiadavkám zhotoviteľa Stavby na tzv. práce naviac, práce menej a nové práce;

## účasť na prevzatí stavebných prác po ich ukončení.

# Zmluvné strany predpokladajú, že rozsah OAD Zhotoviteľa bude max. 80 hodín.

# Zhotoviteľ sa zaväzuje, že Dielo vykoná riadne a včas, s potrebnou odbornou starostlivosťou, na svoje náklady, vlastnú zodpovednosť a nebezpečenstvo. Pri jeho realizácii bude postupovať podľa požiadaviek a pokynov Objednávateľa a prípadných požiadaviek verejnoprávnych orgánov a organizácií, v súlade s touto Zmluvou a príslušnými všeobecne záväznými právnymi predpismi ako aj platnými technickými a hygienickými normami.

# Zhotoviteľ sa zaväzuje, že všetky materiály a technológie použité v PDRS budú spĺňať parametre potrebné pre výber zhotoviteľa prostredníctvom verejného obstarávania, pričom táto povinnosť platí aj pre tie materiály a technológie, ktoré budú vo výkaze výmer prác a materiálov označené ako tzv. ekvivalentné.

# PDRS bude vypracovaná a overená osobou odborne spôsobilou pre vykonávanie požadovaných prác. Pokiaľ Zhotoviteľ na vykonanie Diela použije tretie osoby, zodpovedá za vykonanie Diela tak, akoby ho vykonal sám.

# Zhotoviteľ vyhlasuje, že má oprávnenie vykonať Dielo v rozsahu podľa čl. I. tejto Zmluvy.

# Zhotoviteľ sa zaväzuje ešte počas prípravy PDRS prerokovať jej obsah s príslušným úradom verejného zdravotníctva, inšpektorátom práce, HAZZ a zapracovať do nej ich prípadné pripomienky a následne predložiť aj Objednávateľovi rozpracovanú PDRS na konzultáciu a prípadné uplatnenie a zapracovanie zmien a požiadaviek Objednávateľa, a to:

## prvýkrát počas zhotovovania PDRS, najneskôr však 6 týždňov pred plánovaným odovzdaním PDRS, a

## druhýkrát pred odovzdaním PDRS, najneskôr však dva týždne pred jeho plánovaným odovzdaním, pričom v rámci tohto prerokovania Zhotoviteľ predloží Objednávateľovi aj navrhovaný výkaz výmer a kontrolný položkový rozpočet na zhotovenie Stavby.

# Objednávateľ sa zaväzuje, že za riadne a včas vykonané, dokončené a odovzdané Dielo a OAD zaplatí Zhotoviteľovi v Zmluve dohodnutú Cenu podľa čl. II Zmluvy v termínoch v nej určených.

Článok II.

Cena

# Zhotoviteľ vykoná Dielo a OAD v rozsahu, kvalite a lehotách podľa tejto Zmluvy. Dohodnutá zmluvná cena za vykonanie Diela a OAD je nasledovná:

## **Cena za vypracovanie AŠ:**

## \_\_\_\_\_\_\_\_\_\_\_\_\_\_ EUR s DPH (ďalej len „**Cena AŠ**“);

## **Cena za vypracovanie DUR:**

\_\_\_\_\_\_\_\_\_\_\_\_\_\_ EUR s DPH (ďalej len „**Cena DUR**“);

## **Cena za vypracovanie PDRS:**

## \_\_\_\_\_\_\_\_\_\_\_\_\_\_ EUR s DPH (ďalej len „**Cena PDRS**“);

## **Cena za vypracovanie PSV Stavby:**

## \_\_\_\_\_\_\_\_\_\_\_\_\_\_ EUR s DPH (ďalej len „**Cena PSV**“);

## **Cena za OAD**: \_\_\_\_\_\_\_\_\_\_\_\_\_\_ Eur s DPH/ za hodinu OAD vynásobená počtom hodín vykonaného OAD odsúhlasených Objednávateľom, pričom na predpokladaný rozsah 80 hodín OAD je **Cena OAD** \_\_\_\_\_\_\_\_\_\_\_\_\_\_ EUR s DPH (ďalej len „**Cena OAD**“);

Spolu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR s DPH (a + b + c + d + e)

Spolu slovom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR s DPH

(spolu ďalej len „**Cena**“).

# Cena bola určená na základe Objednávateľom špecifikovaných požiadaviek, ktoré sú uvedené v *Prílohe č. 1* tejto Zmluvy.

# Cena je stanovená dohodou Zmluvných strán v zmysle zákona č. 18/1996 Z. z. o cenách v znení neskorších predpisov ako pevná cena.

# Cena zahŕňa všetky náklady Zhotoviteľa, vynaložené na vykonanie Diela a OAD, vrátane nákladov na zmeny a doplnky súvisiace s akýmikoľvek vadami Diela a OAD, ako aj cestovné a iné náklady nevyhnutné na riadne vykonanie všetkých činností potrebných k splneniu predmetu Zmluvy. Cena Diela zahŕňa aj odplatu za poskytnutie licencie podľa čl. IV tejto Zmluvy.

Článok III.

Termíny a miesto plnenia

# Zhotoviteľ sa zaväzuje odovzdať Objednávateľovi AŠ riadne a bez vád v dohodnutom čase nasledovne:

* + do 4 týždňov odo dňa nadobudnutia účinnosti tejto Zmluvy.

Zmluvné strany sa dohodli, že Objednávateľ je oprávnený po prevzatí AŠ vyzvať Zhotoviteľa na prerokovanie AŠ (ďalej len „**Výzva na prerokovanie AŠ**“). Vo Výzve na prerokovanie AŠ Objednávateľ určí Zhotoviteľovi termín prerokovania AŠ, pričom Výzvu na prerokovanie AŠ Objednávateľ doručí Zhotoviteľovi najmenej 3 dni pred navrhovaným termínom prerokovania AŠ. V prípade, ak sa Zhotoviteľ nemôže dostaviť na prerokovanie AŠ v termíne navrhnutom Objednávateľom, Zhotoviteľ je oprávnený navrhnúť Objednávateľovi iný termín a to tak, aby sa prerokovanie AŠ uskutočnilo najneskôr do 48 hodín od pôvodne navrhovaného termínu prerokovania AŠ. Pre vylúčenie pochybností, Objednávateľ je oprávnený doručiť Zhotoviteľovi Výzvu na prerokovanie AŠ aj v elektronickej forme.

Objednávateľ je oprávnený v rámci prerokovania AŠ oznámiť Zhotoviteľovi požadované úpravy a doplnky predloženej AŠ, pričom Zhotoviteľ je povinný ich posúdiť a zapracovať do DUR, PDRS, PSV, pokiaľ úpravy a doplnky požadované Objednávateľom budú v súlade so všeobecne záväznými právnymi predpismi a technickými normami. Pokiaľ Zhotoviteľ bezdôvodne neakceptuje Objednávateľom oznámené požadované úpravy a doplnky predloženej AŠ (t.j. z iných dôvodov ako z dôvodu, že sú v rozpore so všeobecne záväznými právnymi predpismi a technickými normami) a nezapracuje ich do vyšších stupňov projektovej dokumentácie, považuje sa to za podstatné porušenie Zmluvy zo strany Zhotoviteľa, v dôsledku čoho je Objednávateľ oprávnený od tejto Zmluvy odstúpiť.

# Zhotoviteľ sa zaväzuje odovzdať Objednávateľovi DUR riadne a bez vád v dohodnutom čase nasledovne:

* + do 4 týždňov odo dňa prerokovania AŠ podľa bodu 1 tohto článku Zmluvy.

# Zhotoviteľ sa zaväzuje odovzdať Objednávateľovi PDRS riadne a bez vád v dohodnutom čase nasledovne:

* + do 8 týždňov odo dňa protokolárneho prevzatia DUR podľa bodu 2 tohto článku Zmluvy.

# Zhotoviteľ sa zaväzuje dodať Objednávateľovi PSV riadne a bez vád v dohodnutom čase nasledovne:

* + do 1 mesiaca po protokolárnom odovzdaní Stavby zhotoviteľom stavebných prác.

# Zhotoviteľ sa zaväzuje vykonávať OAD priebežne počas realizácie stavebných prác, podľa potreby na základe výzvy Objednávateľa doručenej Zhotoviteľovi v elektronickej forme (ďalej len „**Výzva na OAD**“). Vo Výzve na OAD Objednávateľ určí Zhotoviteľovi termín výkonu OAD, pričom Výzvu na OAD Objednávateľ doručí Zhotoviteľovi najmenej 3 dni pred navrhovaným termínom výkonu OAD. V prípade, ak sa Zhotoviteľ nemôže dostaviť na výkon OAD v termíne navrhnutom Objednávateľom vo Výzve na OAD, Zhotoviteľ je oprávnený navrhnúť Objednávateľovi iný termín výkonu OAD a to tak, aby sa výkon OAD uskutočnil najneskôr do 48 hodín od pôvodne navrhovaného termínu OAD.

# Zmluvné strany spíšu o vykonaní OAD záznam v stavebnom denníku, v ktorom bude uvedené okrem iného aj popis úkonu OAD a dĺžka jeho trvania v minútach. Záznam v stavebnom denníku o dĺžke trvania výkonu OAD bude podkladom pre vystavenie faktúry na úhradu Ceny OAD.

# Miestom odovzdania jednotlivých Častí Diela je sídlo Objednávateľa, uvedené v záhlaví tejto Zmluvy.

# Stavebné práce, pri ktorých bude Zhotoviteľ zabezpečovať OAD, sa budú realizovať v objekte na ulici Osuského 8, 851 03 Bratislava – Petržalka.

# Ak Zhotoviteľ nedodá Objednávateľovi jednotlivé Časti Diela v termínoch podľa bodu 1 až 4 tohto článku Zmluvy alebo nevykoná OAD podľa bodu 5 tohto článku Zmluvy riadne a včas, je v omeškaní.

# Dodržanie termínov zo strany Zhotoviteľa je závislé od riadneho a včasného spolupôsobenia Objednávateľa. Objednávateľ sa zaväzuje, že v priebehu vykonávania Diela a OAD poskytne Zhotoviteľovi nevyhnutnú súčinnosť a to najneskôr do 10 pracovných dní od doručenia písomnej žiadosti Zhotoviteľa, ak je poskytnutie súčinnosti zo strany Objednávateľa s prihliadnutím na rozsah a povahu poskytovanej súčinnosti v danej lehote možné. Ak nie je poskytnutie nevyhnutnej súčinnosti v lehote 10 pracovných dní od doručenia písomnej žiadosti Zhotoviteľa s prihliadnutím na rozsah a povahu poskytovanej súčinnosti v danej lehote zo strany Objednávateľa možné, Objednávateľ poskytne Zhotoviteľovi súčinnosť v dlhšej lehote dohodnutej Zmluvnými stranami.

# Zhotoviteľ splní zmluvný záväzok riadnym vypracovaním Časti Diela a jej odovzdaním Objednávateľovi a ukončením výkonu OAD v rozsahu podľa čl. I. bodu 12 tejto Zmluvy.

# Objednávateľ sa zaväzuje jednotlivé Časti Diela a jednotlivé úkony OAD protokolárne prevziať podľa čl. X tejto Zmluvy a zaplatiť za ne Objednávateľovi Cenu.

**Článok IV.**

**Iné osoby a subdodávatelia Zhotoviteľa**

# V prípade, ak Zhotoviteľ ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby alebo vlastného zamestnanca, Objednávateľ je povinný skutočne využívať tieto kapacity inej osoby alebo vlastného zamestnanca pri realizácii predmetu Zmluvy a to počas celej doby trvania tejto Zmluvy.

# Zhotoviteľ nesmie vyhotovenie Diela ako celok odovzdať na zhotovenie inému subjektu. Časť Diela môže odovzdať na zhotovenie svojmu subdodávateľovi uvedenému v zozname subdodávateľov, ktorý tvorí Prílohu č. 2 tejto Zmluvy. Súhlas Objednávateľa s vykonaním Diela prostredníctvom subdodávateľa nezbavuje Zhotoviteľa povinnosti a zodpovednosti za všetky práce a činnosti subdodávateľa. Pre vylúčenie pochybností, každá Zmluva, na základe ktorej Zhotoviteľ poverí tretiu stranu vykonaním predmetu Zmluvy sa považuje za zmluvu so Subdodávateľom.

# Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“), potom sú Zhotoviteľ aj jeho subdodávatelia povinní dodržať túto povinnosť po celú dobu trvania Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti podľa predchádzajúcej vety, má Objednávateľ nárok na zmluvnú pokutu vo výške 100,- Eur za každý deň porušenia, pričom porušenie uvedenej povinnosti, ktorá trvá dlhšie ako 30 dní sa považuje za podstatné porušenie tejto Zmluvy.

# Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 2 tejto Zmluvy výlučne na základe dodatku k tejto Zmluve. Nový subdodávateľ musí spĺňať povinnosť zápisu v registri partnerov verejného sektora, v prípade, ak mu takáto povinnosť zo Zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa a pod.).

# Zhotoviteľ vyhlasuje, že Príloha č. 2 Zmluvy obsahuje aktuálne a úplné údaje podľa ustanovenia § 41 ods. 3, 4, 6 Zákona o verejnom obstarávaní. Zmenu údajov uvedených v Prílohe č. 2 je Zhotoviteľ povinný bezodkladne písomne oznámiť Objednávateľovi, pričom Zmluvné strany sa dohodli, že na zmenu uvedených údajov nie je potrebné uzatvoriť dodatok k tejto Zmluve.

# Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek Zmluvy so subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.

# Plnenie predmetu Zmluvy, ktorého vykonávaním poveril Zhotoviteľ na základe zmluvného vzťahu subdodávateľa, nesmie byť zverená subdodávateľom tretej osobe.

# Každé poverenie tretej strany vykonaním časti predmetu Zmluvy a každá zmena subdodávateľa bez predchádzajúceho písomného dodatku k tejto Zmluve sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť subdodávateľov len postupom v súlade so Zmluvou, t. j. písomným dodatkom k tejto Zmluve.

**Článok V.**

**Vlastnícke právo, nebezpečenstvo škody,  
autorské práva a licenčné podmienky**

# Vlastnícke právo a nebezpečenstvo škody na Časti Diela prechádza na Objednávateľa dňom podpisu Zápisu o odovzdaní a prevzatí Časti Diela podľa čl. X. tejto Zmluvy oboma Zmluvnými stranami po riadnom odovzdaní Časti Diela Zhotoviteľom Objednávateľovi.

# Zhotoviteľ vyhlasuje, že je autorom Diela ako diela podľa Autorského zákona, resp. je oprávnený vykonávať majetkové práva k Dielu, a teda je oprávnený udeľovať licenciu na použitie Diela v rozsahu podľa tejto Zmluvy. V prípade, ak sa vyhlásenie Zhotoviteľa podľa tohto bodu Zmluvy ukáže ako nepravdivé, Zhotoviteľ sa zaväzuje v plnom rozsahu odškodniť Objednávateľa za škodu alebo inú sankciu uplatnenú voči Objednávateľovi zo strany tretích osôb, z dôvodu neoprávneného zásahu do práv tretích osôb (napr. do práv na použitie Diela alebo jeho časti a pod.). Pokiaľ sa vyhlásenie Zhotoviteľa podľa tohto bodu Zmluvy ukáže ako nepravdivé, považuje sa to za podstatné porušenie Zmluvy a Objednávateľ je oprávnený od tejto Zmluvy odstúpiť.

# Zhotoviteľ udeľuje Objednávateľovi dňom podpisu Zápisu o odovzdaní a prevzatí Časti Diela podľa čl. X. tejto Zmluvy licenciu na použitie Časti Diela ako diela podľa § 65 a nasl. Autorského zákona spôsobom nevyhnutnými na dosiahnutie účelu tejto Zmluvy (realizáciu Stavby), za nasledovných podmienok:

## rozsah licencie: licenciu v územne a vecne neobmedzenom rozsahu;

## trvanie licencie: po dobu trvania majetkových práv autora;

## odmena za udelenie licencie je zahrnutá v Cene AŠ / Cene DUR / Cene PDRS / Cene PSV;

## výhradnú licenciu.

# Zhotoviteľ zároveň udeľuje dňom prevzatia Časti Diela Objednávateľovi bezodplatne súhlas s akoukoľvek zmenou a rozpracovaním Časti Diela Objednávateľom alebo ním určenou treťou osobou za účelom jeho použitia ako podkladu na vypracovanie projektovej dokumentácie akéhokoľvek stupňa na Stavbu, ako aj za účelom jeho použitia ako podkladu na vypracovanie projektovej dokumentácie akéhokoľvek stupňa obdobnej stavby realizovanej Objednávateľom alebo tretími osobami v zriaďovateľskej pôsobnosti Objednávateľa.

# Zmluvné strany sa dohodli, že Objednávateľ je oprávnený poskytnúť tretej osobe alebo tretím osobám súhlas na použitie Diela v rozsahu poskytnutej licencie alebo v časti tohto rozsahu alebo udelenú licenciu postúpiť tretím osobám, pričom nie je povinný informovať o tejto skutočnosti Zhotoviteľa.

# Zhotoviteľ podpisom tejto Zmluvy vyhlasuje a súhlasí s tým, že dohodnutá Cena AŠ zahŕňa aj odmenu za poskytnutie licencie podľa tohto článku Zmluvy vo výške 25 % z Ceny AŠ, ktorá zodpovedá spôsobu, rozsahu, účelu a času použitia AŠ a výslovne súhlasí so spôsobom určenia odmeny ako jednorazovej odmeny za vytvorenie AŠ a za udelenie licencie na použitie AŠ podľa ustanovení tejto Zmluvy.

# Zhotoviteľ podpisom tejto Zmluvy vyhlasuje a súhlasí s tým, že dohodnutá Cena DUR zahŕňa aj odmenu za poskytnutie licencie podľa tohto článku Zmluvy vo výške 25 % z Ceny DUR, ktorá zodpovedá spôsobu, rozsahu, účelu a času použitia DUR a výslovne súhlasí so spôsobom určenia odmeny ako jednorazovej odmeny za vytvorenie DUR a za udelenie licencie na použitie DUR podľa ustanovení tejto Zmluvy.

# Zhotoviteľ podpisom tejto Zmluvy vyhlasuje a súhlasí s tým, že dohodnutá Cena PDRS zahŕňa aj odmenu za poskytnutie licencie podľa tohto článku Zmluvy vo výške 25 % z Ceny PDRS, ktorá zodpovedá spôsobu, rozsahu, účelu a času použitia PDRS a výslovne súhlasí so spôsobom určenia odmeny ako jednorazovej odmeny za vytvorenie PDRS a za udelenie licencie na použitie PDRS podľa ustanovení tejto Zmluvy.

# Zhotoviteľ podpisom tejto Zmluvy vyhlasuje a súhlasí s tým, že dohodnutá Cena PSV zahŕňa aj odmenu za poskytnutie licencie podľa tohto článku Zmluvy vo výške 25 % z Ceny PSV, ktorá zodpovedá spôsobu, rozsahu, účelu a času použitia PSV a výslovne súhlasí so spôsobom určenia odmeny ako jednorazovej odmeny za vytvorenie PSV a za udelenie licencie na použitie PSV podľa ustanovení tejto Zmluvy.

# Pre vylúčenie pochybností platí, že v prípade zmeny alebo rozpracovania Diela podľa bodu 4 tohto článku Zmluvy Zhotoviteľ nemá nárok na ďalšiu odmenu nad rámec Ceny.

# Na základe dohody Zmluvných strán Objednávateľ nie je povinný nadobudnutú licenciu podľa ustanovení tejto Zmluvy využiť.

# Zhotoviteľ nie je oprávnený, či už počas trvania tejto Zmluvy, alebo kedykoľvek po uplynutí alebo skončení platnosti Zmluvy, z akéhokoľvek dôvodu zverejniť alebo sprístupniť akejkoľvek tretej osobe alebo inak využiť akúkoľvek dôvernú informáciu (vzťahujúcu sa na Objednávateľa, k Dielu, OAD alebo k iným súvisiacim skutočnostiam), ktorá sa mu dostane, alebo môže dostať do dispozície počas trvania záväzkov podľa tejto Zmluvy.

Článok VI.

Záručná doba, zodpovednosť za vady Diela, OAD a reklamácie

# Zhotoviteľ zodpovedá za to, že Dielo je zhotovené podľa podmienok dohodnutých v tejto Zmluve, podľa podkladov predložených Objednávateľom, riadi sa faktickým stavom riešených priestorov, zodpovedá všetkým príslušným technickým normám a všeobecne záväzným právnym predpisom a nemá žiadne vady, ktoré by rušili alebo znižovali hodnotu alebo schopnosť jeho použitia zvyčajným a v Zmluve predpokladaným spôsobom.

# Zhotoviteľ sa zaväzuje, že Dielo bude vypracované v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškami MŽP SR č. 453/2000 Z z. a č. 532/2002 Z. z., príslušnými STN a všeobecno-technickými požiadavkami na výstavbu.

# Zhotoviteľ zodpovedá za akékoľvek vady Diela (právne aj faktické), ktoré má Dielo alebo Časť Diela v čase jeho prevzatia Objednávateľom a počas záručnej doby. Záručná doba na Dielo je 60 mesiacov a začína plynúť dňom podpisu Zápisu o odovzdaní a prevzatí Časti Diela podľa čl. X. tejto Zmluvy. Záručná doba sa automaticky predlžuje o dobu odstraňovania vady Diela v záručnej dobe.

# Pokiaľ bude mať Dielo vady, ktoré sa vyskytnú v záručnej dobe, má Objednávateľ mimo iných zákonných nárokov podľa Obchodného zákonníka aj právo požadovať odstránenie týchto vád a Zhotoviteľ je v takom prípade povinný ich odstrániť; ustanovenia o náhrade škody týmto nie sú dotknuté.

# Objednávateľ vady Diela oznámi Zhotoviteľovi písomnou reklamáciu doručenou Zhotoviteľovi. Zmluvné strany sa dohodli, že Objednávateľ je oprávnený doručiť reklamáciu Zhotoviteľovi aj elektronicky, prostredníctvom emailu. V reklamácii Objednávateľ uvedie reklamovanú vadu Diela spolu s presným uvedením popisu reklamovanej vady a s uvedením požadovaného termínu jej odstránenia.

# Zhotoviteľ je povinný uznanú a oprávnenú reklamáciu odstrániť bezplatne v termíne, ktorý si Zmluvné strany dohodnú na reklamačnom konaní po posúdení rozsahu a charakteru vady Diela alebo jeho časti. Počas realizácie stavebných prác na Stavbe sa Zhotoviteľ zaväzuje odstrániť reklamovanú vadu najneskôr do 48 hod. od jej oznámenia Objednávateľom.

# Zhotoviteľ zodpovedá za všetku škodu vzniknutú v dôsledku vady Diela, tejto zodpovednosti sa nezbaví ani odstránením vady Diela podľa tohto článku Zmluvy.

# Zhotoviteľ poskytuje na výsledky výkonu OAD záruku v trvaní 6 mesiacov. Záručná doba začína plynúť odo dňa prevzatia výsledku výkonu OAD Objednávateľom. Počas záručnej doby vzniká Objednávateľovi právo požadovať a Zhotoviteľovi povinnosť bezplatne odstrániť vzniknuté vady. Na oznamovanie a odstraňovanie vád OAD sa použijú primerane ustanovenia tohto článku Zmluvy.

**Článok VII.**

Platobné podmienky

# Úhrada Ceny bude realizovaná samostatne na základe faktúr, ktoré Zhotoviteľ vystaví Objednávateľovi nasledovne:

## faktúra za Cenu AŠ – po protokolárnom odovzdaní a prevzatí AŠ;

## faktúra za Cenu DUR – po protokolárnom odovzdaní a prevzatí DUR;

## faktúra za Cenu PDRS – po protokolárnom odovzdaní a prevzatí PDRS;

## faktúra za Cenu PSV – po protokolárnom odovzdaní a prevzatí PSV;

## faktúra za Cenu OAD – po realizácii Stavby a ukončení preberacieho konania Stavby.

Podkladom pre fakturáciu bude Zhotoviteľom vystavený a Objednávateľom potvrdený Zápis o odovzdaní a prevzatí danej Časti Diela podľa čl. X tejto Zmluvy podpísaný oboma Zmluvnými stranami. Podkladom pre vystavenie faktúry Zhotoviteľa za OAD bude potvrdenie stavebného dozoru alebo iného povereného zamestnanca Objednávateľa o výkone OAD počas realizácie stavebných prác na Stavbe, vrátane súpisu skutočne vykonaných prác OAD a počtu odpracovaných hodín.

# Pri úhrade faktúry za PDRS zadrží Objednávateľ 5% z fakturovanej sumy s DPH (ďalej len „**Zádržné**“). Táto skutočnosť bude uvedená vo faktúre. Zádržné podľa tejto Zmluvy je Objednávateľ oprávnený zadržať na svojom účte za účelom zabezpečenia záväzku Zhotoviteľa na riadne a včasné plnenie predmetu tejto Zmluvy. Zhotoviteľovi vzniká nárok na vyplatenie len skutočne zadržanej čiastky v zmysle faktúry. Zhotoviteľ nie je oprávnený požadovať úroky a/alebo úroky z omeškania zo Zádržného odo dňa jeho zadržania až do momentu, kedy je Objednávateľ povinný podľa tohto bodu uvoľniť Zádržné Zhotoviteľovi. Objednávateľ vyplatí Zhotoviteľovi Zádržné do 30 dní odo dňa doručenia písomnej výzvy Zhotoviteľa Objednávateľovi na vyplatenie Zádržného, ktorú je Zhotoviteľ oprávnený doručiť Objednávateľovi po protokolárnom odovzdaní a prevzatí PSV v zmysle Zápisu o odovzdaní a prevzatí Časti Diela podľa čl. X tejto Zmluvy.

# Objednávateľ je povinný uhradiť faktúry v lehote do 30 dní odo dňa ich riadneho a preukázateľného doručenia do podateľne v sídle Objednávateľa. Uvedená povinnosť Objednávateľa sa nevzťahuje na Zádržné podľa bodu 2 tohto článku Zmluvy.

# Faktúra musí obsahovať všetky údaje podľa § 74 zákona č. 222/2004 Z.z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti požadované platnými právnymi predpismi a náležitosti uvedené v tejto Zmluve, ako aj v prípade chybného vyúčtovania ceny za Časť Diela alebo nesprávneho uvedenia iných údajov alebo náležitostí, je Objednávateľ oprávnený vrátiť faktúru Zhotoviteľovi na doplnenie, resp. prepracovanie. V takomto prípade nová lehota splatnosti začne plynúť doručením opravenej alebo novovystavenej faktúry Objednávateľovi.

# Žiadna zo Zmluvných strán nie je oprávnená postúpiť prípadné pohľadávky voči druhej Zmluvnej strane tretej osobe, bez predchádzajúceho písomného súhlasu druhej Zmluvnej strany, pod následkom neplatnosti takéhoto úkonu. Žiaden nárok a ani právo plynúce z tejto Zmluvy (s výnimkou Zádržného) sa nesmie stať akýmkoľvek zabezpečovacím prostriedkom.

# Zmluvné strany sa dohodli, že bez ohľadu na znenie bodu 5 tohto článku Zmluvy, Objednávateľ je opravený jednostranne započítať sumu zmluvnej pokuty, na ktorú mu v súlade s toto Zmluvou vznikol nárok, so sumou Ceny alebo jej akoukoľvek časťou.

# Zmluvné strany sa dohodli, že na Dielo a OAD nebude poskytnutý žiadny preddavok od Objednávateľa.

# Ak sa Zmluvné strany po uzavretí tejto Zmluvy dohodnú na obmedzení rozsahu predmetu Zmluvy, tak Objednávateľ je povinný zaplatiť zaň len primerane zníženú cenu. Ak sa Zmluvné strany naopak dohodnú na rozšírení predmetu Zmluvy, tak Objednávateľ je povinný za dodržania podmienok tejto Zmluvy a všeobecne záväzných právnych predpisov zaplatiť cenu primerane zvýšenú. Takéto zmeny sa môžu realizovať len za podmienky dodržania § 18 Zákona o verejnom obstarávaní.

Článok VIII.

Zmluvné pokuty

# Zhotoviteľ garantuje dodržanie termínov podľa čl. III. tejto Zmluvy. V prípade omeškania Zhotoviteľa so zhotovením AŠ/ DUR/ PDRS/ PSV v termíne podľa čl. III. bodu 1 až 4 tejto Zmluvy je Objednávateľ oprávnený požadovať od Zhotoviteľa zmluvnú pokutu vo výške 0,1% z Ceny AŠ/ Ceny DUR/ Ceny PDRS/ Ceny PSV s DPH za každý začatý deň omeškania. V prípade, ak omeškanie Zhotoviteľa podľa predchádzajúcej vety bude dlhšie ako 10 pracovných dní, tak od 11. dňa má Objednávateľ právo požadovať od Zhotoviteľa zaplatenie zmluvnej pokuty vo výške 0,2% z Ceny AŠ/ Ceny DUR/ Ceny PDRS/ Ceny PSV s DPH za 11. a každý ďalší aj začatý deň omeškania Zhotoviteľa s vykonaním príslušnej Časti Diela.

# V prípade, ak sa Zhotoviteľ nedostaví na termín výkonu OAD určený podľa. čl. III. bodu 5 tejto Zmluvy, hoci bol na výkon OAD riadne vyzvaný, má Objednávateľ právo požadovať od Zhotoviteľa zaplatenie zmluvnej pokuty vo výške 200,- EUR za každé nesplnenie termínu výkonu OAD.

# V prípade, ak Zhotoviteľ poruší svoju zmluvnú povinnosť odstrániť vady Diela / OAD podľa čl. VI. tejto Zmluvy riadne a včas, má Objednávateľ právo požadovať od Zhotoviteľa zaplatenie zmluvnej pokuty vo výške 300,-EUR za každý začatý deň porušenia tejto povinnosti. V prípade, že Zhotoviteľ vady neodstráni počas realizácie stavebných prác na Stavbe do 48h od výzvy na ich odstránenie, je Objednávateľ oprávnený zabezpečiť odstránenie vád u iného zhotoviteľa, pričom náklady súvisiace s týmto úkonom hradí Zhotoviteľ.

# Zaplatením zmluvnej pokuty nie je dotknuté právo Objednávateľa na náhradu škody ani právo Objednávateľa na odstúpenie od Zmluvy. Objednávateľ je oprávnený požadovať od Zhotoviteľa náhradu škody v plnom rozsahu spôsobenú porušením ktorejkoľvek z povinností Zhotoviteľa uvedenej v tejto Zmluve alebo povinnosti, ktorá Zhotoviteľovi vyplýva zo všeobecne záväzných právnych predpisov. Pre vylúčenie pochybností suma zmluvnej pokuty a/alebo úroku z omeškania sa nezapočítava na náhradu škody. Zhotoviteľ je oprávnený riešiť náhradu škody prostredníctvom svojho poistenia zodpovednosti za škodu, k čomu mu Objednávateľ poskytne primeranú súčinnosť.

# Zhotoviteľ je tiež povinný nahradiť Objednávateľovi všetky poplatky, pokuty a akékoľvek iné vzniknuté náklady, ktoré bol Objednávateľ nútený vynaložiť v súvislosti s vadami Diela alebo OAD.

# Pokiaľ Objednávateľ neuhradí časť Ceny v lehote jej splatnosti, je Zhotoviteľ oprávnený požadovať od Objednávateľa úrok z omeškania vo výške 0,01 % z neuhradenej sumy za každý začatý deň omeškania.

Článok IX.

Odstúpenie od Zmluvy

# Táto Zmluva zaniká v prípadoch ustanovených touto Zmluvou, Obchodným zákonníkom alebo iným všeobecne záväzným právnym predpisom.

# Objednávateľ aj Zhotoviteľ môžu odstúpiť od Zmluvy z dôvodu podstatného porušenia Zmluvy druhou Zmluvnou stranou podľa § 344 a nasl. Obchodného zákonníka. Pri odstúpení od Zmluvy zo strany Objednávateľa je Zhotoviteľ povinný okamžite zastaviť práce na Diele.

# Objednávateľ je oprávnený odstúpiť od Zmluvy, pokiaľ:

## Zhotoviteľ nevyhotovil Dielo alebo Časť Diela v požadovanom rozsahu a kvalite podľa Zmluvy, požiadaviek Objednávateľa, platných právnych predpisov a noriem;

## Zhotoviteľ riadne neodovzdal Časť Diela v termíne podľa čl. III tejto Zmluvy vrátane jej všetkých súčastí a príloh a v počte vyhotovení podľa čl. I tejto Zmluvy;

## Zhotoviteľ poruší povinnosť vykonávať OAD (t.j. nevykoná akýkoľvek úkon v rámci OAD podľa čl. I bod 12 tejto Zmluvy) a svoje porušenie neodstráni ani do 10 dní odo dňa písomnej výzvy Objednávateľa na odstránenie porušenia Zmluvy;

## Zhotoviteľ poruší akékoľvek ustanovenie Zmluvy a svoje porušenie neodstráni ani do 10 dní odo dňa písomnej výzvy Objednávateľa na odstránenie porušenia Zmluvy;

## vyhlásenie Zhotoviteľa podľa čl. V bod 2 tejto Zmluvy sa ukáže ako nepravdivé;

## Zhotoviteľ bude postupovať pri vyhotovovaní Diela alebo Časti Diela tak, že to bude objektívne nasvedčovať tomu, že termín odovzdania Časti Diela podľa čl. III tejto Zmluvy pre okolnosti na strane Zhotoviteľa, nebude dodržaný;

## Zhotoviteľ neodstráni vady Diela riadne a včas;

## je proti Zhotoviteľovi vedené konkurzné konanie, je v konkurze, bol proti Zhotoviteľovi zamietnutý návrh alebo zastavené konanie na vyhlásenie konkurzu pre nedostatok majetku, bol zrušený konkurz pre nedostatok majetku alebo v prípade, ak Zhotoviteľ vstúpil do likvidácie alebo je proti Zhotoviteľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov);

## nastane dôvod, ktoré je ako podstatné porušenie Zmluvy uvedený v tejto Zmluve.

# Zhotoviteľ môže od tejto Zmluvy odstúpiť, pokiaľ Objednávateľ poruší svoju poskytnúť Zhotoviteľovi potrebnú súčinnosť na vykonanie Diela, v dôsledku čoho je pre Zhotoviteľa podstatným spôsobom znemožnené vykonávať Dielo a Objednávateľ neposkytne túto súčinnosť ani do 10 dní odo dňa doručenia písomnej výzvy Zhotoviteľa Objednávateľovi na poskytnutie súčinnosti.

# V prípade, že dôjde k zániku tejto Zmluvy z dôvodu odstúpenia Zhotoviteľa od Zmluvy, je Zhotoviteľ oprávnený už vykonané práce na Diele ku dňu zániku Zmluvy fakturovať Objednávateľovi vo vzájomne dohodnutej výške zodpovedajúcej rozsahu vykonaných prác na Diele a ich význame pre celkové vykonanie Diela.

# Odstúpenie od Zmluvy musí byť vykonané v písomnej forme a doručené druhej Zmluvnej strane. Odstúpením od Zmluvy nie je dotknuté právo na zmluvnú pokutu, úrok z omeškania a/alebo náhradu škody odstupujúcej Zmluvnej strany voči druhej Zmluvnej strane. Účinky odstúpenia od Zmluvy nastávajú dňom nasledujúcim po dni doručenia odstúpenia druhej Zmluvnej strane.

# Zmluvné strany sú povinné si navzájom vysporiadať svoje nároky, pohľadávky a poskytnuté plnenia najneskôr do 60 dní odo dňa nadobudnutia účinnosti odstúpenia od Zmluvy. Po odstúpení od Zmluvy je Zhotoviteľ povinný odovzdať Objednávateľovi Dokumentáciu Diela podľa čl. X bod 2 Zmluvy.

Článok X.

Súčinnosť Zmluvných strán a odovzdanie Diela

# Objednávateľ sa zaväzuje, že počas vykonávania Diela poskytne Zhotoviteľovi potrebnú súčinnosť, spočívajúcu najmä v poskytnutí doplňujúcich údajov, spresnení, podkladov, vyjadrení a stanovísk, ktoré sú potrebné pre vykonanie Diela. Objednávateľ umožní Zhotoviteľovi prístup do priestorov, ktoré budú riešené v Diele a to na základe jeho žiadosti, ktorú doručí Objednávateľovi v primeranom časovom predstihu.

# Akékoľvek doklady, dokumenty, podklady a iné nosiče dát, ktoré Zhotoviteľ prevzal od Objednávateľa za účelom vykonávania Diela, získal počas vykonávania Diela alebo zhotovil pre Objednávateľa pri vykonávaní Diela (ďalej len „**Dokumentácia Diela**“), je povinný bezodkladne potom ako ju už Zhotoviteľ nebude potrebovať na vykonávanie Diela, najneskôr do 30 dní odo dňa zániku Zmluvy, odovzdať Objednávateľovi. Dokumentáciu Diela je Zhotoviteľ oprávnený použiť výlučne na plnenie svojich záväzkov podľa tejto Zmluvy a je povinný zachovávať dôvernosť informácií v nej obsiahnutých.

# Objednávateľ je oprávnený kedykoľvek počas vykonávania Diela nahliadnuť do Dokumentácie Diela a požadovať od Zhotoviteľa vyhotovenie kópie Dokumentácie Diela za účelom kontroly riadneho vykonávania Diela.

# Zhotoviteľ je povinný Časť Diela odovzdať protokolárne, pričom o odovzdaní Časti Diela Zmluvné strany spíšu Zápis o odovzdaní a prevzatí Časti Diela (ďalej len „**Zápis o odovzdaní a prevzatí Časti Diela**“). Zápis o odovzdaní a prevzatí Časti Diela podpíše oprávnený zástupca Zhotoviteľa a Objednávateľa. Obsahom Zápisu o odovzdaní a prevzatí Časti Diela bude najmä:

## zhodnotenie obsahu zhotovenej Časti Diela,

## vyhlásenie Objednávateľa, že Časť Diela preberá; ak Objednávateľ nepreberie Časť Diela, Objednávateľ musí uviesť dôvody prečo Časť Diela neprevzal,

## dátum odovzdania/prevzatia Časti Diela a podpisy oprávnených zástupcov oboch Zmluvných strán.

# Zmluvné strany sa dohodli na odovzdaní Diela v 4 osobitných častiach, a to: AŠ, DUR, PDRS a PSV. Časť Diela sa bude považovať za prevzatú Objednávateľom dňom podpisu Zápisu o odovzdaní a prevzatí Časti Diela starostom alebo osobou písomne splnomocnenou starostom na prevzatie danej Časti Diela.

# Jednotlivý úkon OAD sa považuje za odovzdaný Zhotoviteľom a prevzatý Objednávateľom dňom záznamu o jeho vykonaní v stavebnom denníku podľa čl. III bod 6 tejto Zmluvy.

# Zmluvné strany sa dohodli, že oprávnenými zástupcami Zmluvných strán pre zabezpečovanie vzájomného kontaktu Zmluvných strán a riadnej realizácie tejto Zmluvy podľa tohto článku Zmluvy, sú:

## za Objednávateľa:

|  |  |
| --- | --- |
| meno a priezvisko: | Eva Alexiová |
| e-mail: | [eva.alexiova@petrzalka.sk](mailto:eva.alexiova@petrzalka.sk) |
| tel. číslo: | 0947 487 186 |

## za Zhotoviteľa:

|  |  |
| --- | --- |
| meno a priezvisko: | [•] |
| e-mail: | [[•]](mailto:eva.alexiova@petrzalka.sk) |
| tel. číslo: | [•] |

# Objednávateľ je oprávnený prevzatie Diela alebo Časti Diela odmietnuť v prípade úplného alebo čiastočného nesplnenia podmienok stanovených pre vykonanie Diela touto Zmluvou, platnými právnymi predpismi alebo normami.

Článok XI.

Záverečné ustanovenia

# Otázky výslovne neupravené touto Zmluvou sa spravujú predovšetkým ustanoveniami Obchodného zákonníka, najmä ustanoveniami o zmluve o dielo, Autorským zákonom a ostatnými všeobecne záväznými predpismi.

# Zhotoviteľ vyhlasuje, že má právo uzavrieť túto Zmluvu a že vlastní všetky potrebné licencie a povolenia na vykonanie Diela a OAD.

# Všetky jednostranné úkony, pre ktoré táto Zmluva alebo všeobecne záväzné právne predpisy požadujú písomnú formu, si budú zmluvné strany doručovať osobne alebo poštou. Zásielky doručované prostredníctvom pošty sa doručujú vždy na adresu uvedenú v záhlaví tejto Zmluvy. V prípade osobného doručovania je adresát povinný prijatie písomnosti odosielateľovi potvrdiť. Ak adresát odmietne prevziať zásielku, deň odmietnutia jej prevzatia sa považuje za deň jej doručenia, pričom doručovaná písomnosť spôsobuje požadované právne následky, aj keď sa adresát o jej obsahu nedozvedel. Ak sa zásielka vráti odosielateľovi ako nedoručiteľná z akýchkoľvek dôvodov (napr. neprevzatá v úložnej lehote, adresát neznámy a pod.), za deň jej doručenia sa považuje deň vrátenia zásielky odosielateľovi, pričom písomnosť spôsobuje požadované právne následky, aj keď sa adresát o jej obsahu nedozvedel. Právne úkony a informácie doručované podľa tejto Zmluvy formou elektronickej pošty sa doručujú na e-mailové adresy uvedené v čl. X. bode 7 tejto Zmluvy, pokiaľ si Zmluvné strany navzájom neoznámili inú adresu na doručovanie. Informácie doručované formou elektronickej pošty sa považujú za doručené nasledujúci deň po ich preukázateľnom odoslaní. V prípade, že dôjde u niektorej zo Zmluvných strán k zmene akéhokoľvek údaju uvedeného v záhlaví tejto Zmluvy alebo v čl. X. bod 7 tejto Zmluvy, zaväzuje sa táto Zmluvná strana bezodkladne, najneskôr do 10 dní odo dňa účinnosti tejto zmeny, o tejto zmene písomne informovať druhú Zmluvnú stranu.

# Meniť alebo dopĺňať obsah tejto Zmluvy je možné len formou písomných a očíslovaných dodatkov podpísaných oprávnenými zástupcami oboch Zmluvných strán.

# Zmluvné strany sa dohodli, že spory vzniknuté z tejto Zmluvy budú riešiť vzájomnou dohodou. Pokiaľ sa Zmluvné strany vzájomným rokovaním na vyriešení sporu nedohodnú, tak je ktorákoľvek zo Zmluvných strán oprávnená sa s návrhom na riešenie sporu obrátiť na vecne a miestne príslušný súd v Slovenskej republike.

# Túto Zmluvu uzatvorili Zmluvné strany slobodne, vážne, bez skutkového alebo právneho omylu a na znak súhlasu ju podpísali prostredníctvom svojich oprávnených zástupcov.

# V prípade, že niektoré z ustanovení tejto Zmluvy bude posúdené ako neplatné, neúčinné či nevymáhateľné, nebude mať táto skutočnosť vplyv na platnosť zostávajúcich ustanovení tejto Zmluvy. Namiesto neplatného ustanovenia sa použijú obsahovo najbližšie ustanovenia všeobecne záväzných právnych predpisov upravujúcich dotknutú otázku.

# Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa.

# Táto Zmluva sa vyhotovuje v 6 vyhotoveniach, z ktorých 4 vyhotovenia si ponechá Objednávateľ a 2 vyhotovenia obdrží Zhotoviteľ.

# Neoddeliteľnou súčasťou tejto zmluvy sú jej prílohy:

# Príloha č. 1: Požiadavky verejného obstarávateľa na vypracovanie Diela – Projektová dokumentácia s názvom „Kompletná rekonštrukcia objektu na ulici Osuského 8 za účelom vybudovania Strediska sociálnych služieb ( SSS )“

# Príloha č. 2: Zoznam subdodávateľov

|  |  |
| --- | --- |
| **Objednávateľ:** | **Zhotoviteľ:** |
| V Bratislave dňa \_\_\_\_\_\_\_\_\_\_\_\_\_ | V Bratislave dňa \_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Mestská časť Bratislava - Petržalka**  Ing. Ján Hrčka, starosta | **[•]**  [•] |

**Príloha č.1**

**Požiadavky verejného obstarávateľa na vypracovanie projektovej dokumentácie**

Vypracovanie projektovej dokumentácie pre územné rozhodnutie, stavebné povolenie a realizáciu stavby v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov s názvom:

**„Kompletná rekonštrukcia objektu na ulici Osuského 8 za účelom**

**vybudovania Strediska sociálnych služieb ( SSS )“**

Projektová dokumentácia bude vypracovaná v nasledovných stupňoch:

1. Predprojektová príprava

2. Architektonická štúdia

3. Dokumentácia pre územne rozhodnutie (DUR)

4. Projekt pre stavebné povolenie a realizáciu stavby (PDRS)

5. Projektová dokumentácia skutočného vyhotovenia Stavby (PSV)

Projektová dokumentácia bude spracovaná v zmysle Vyhlášky Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona (ďalej len „**Vyhláška MŽP č. 453/2000 Z. z.**“), bude obsahovať všetky potrebné údaje pre jej ďalšie použitie v obvyklom procese, bude spracovaná pre príslušnú fázu stavebného konania, s rozpočtom/ odhadom nákladov realizácie.

**Projektová dokumentácia bude obsahovať:**

**1. Predprojektová príprava**

* Zameranie existujúceho objektu
* Polohopisné a výškopisné zameranie s overením inžinierskych sietí

**2. Architektonická štúdia**

* Architektonický návrh strediska sociálnych služieb so zameraním na opatrovateľskú službu s kapacitou 40 klientov
* Architektonická štúdia musí spĺňať prevádzkové nároky kladené na tento typ zariadenia, nároky regionálneho úradu verejného zdravotníctva, nároky požiarnej bezpečnosti
* Štúdia bude odprezentovaná investorovi a podlieha schváleniu investorom

**3. Dokumentácia pre územné rozhodnutie (DUR)**

A. Sprievodná správa (s členením v zmysle Vyhlášky MŽP č. 453/2000 Z. z.)

B. Výkresová časť (výkres širších vzťahov, situačný výkres, pôdorysy, rezy, pohľady)

**4. Projekt pre stavebné povolenie a realizáciu stavby (PDRS)**

A Sprievodná správa

B Súhrnná technická správa

B.1 PBS - protipožiarna bezpečnosť stavby

C Celková situácia stavby

D Koordinačná situácia stavby

E Dokumentácia stavebných objektov

**SO 01 Stavebné úpravy hlavného objektu**

E-1 Architektonické a stavebné riešenie

E-2 Statické riešenie stavby

E-3 Zdravotechnika, kanalizácia

E-4 Vnútorné silnoprúdové a slaboprúdové rozvody,

E-4.1 – Umelé osvetlenie, vnútorné silnoprúdové a slaboprúdové rozvody

E-4.2 – MaR

E-4.3 – Elektrická požiarna signalizácia EPS a Hlasová signalizácia požiaru HSP

E-4.4 – Nemocničný komunikačný systém

E-4.5 – Záložný zdroj elektrickej energie

E-4.6 – Bleskozvod

E-5 Vzduchotechnika

E-6 Vykurovanie

E-7 Chladenie

E-8 EHB - projektové energetické hodnotenie budovy

**SO 04 Vonkajšia dažďová kanalizácia**

**SO 05 Vonkajšia splašková kanalizácia**

**SO 06 Rekonštrukcia spevnených plôch**

**SO 07 Vonkajšie osvetlenie**

**SO 08 Sadové úpravy a mobiliár**

**SO 09 Oplotenie a stanovisko kontajnerov**

**SO 10 Stavebné úpravy prípojok**

F Projekt organizácie výstavby

G Prevádzkové súbory

PS-1 Výťah

PS-2 Prípravovňa jedál

PS-3 Práčovňa, žehliareň, sušiareň

H-VV Výkazy výmer pre všetky profesie

H-R Kontrolný rozpočet

**5. Projektová dokumentácia skutočného vyhotovenia Stavby (PSV)** bude obsahovať zakreslené zmeny, ku ktorým došlo počas realizácie stavby, ktoré sú odsúhlasené stavebným úradom rovnako ako realizačný projekt.

**Zhotoviteľ bude na základe Zmluvy o dielo vykonávať aj odborný autorský dohľad (OAD)** počas realizácie stavebných prác na stavbe za účelom posúdenia ich súladu s dodanou PDRS. Predpokladaný rozsah OAD Zhotoviteľa bude max. 80 hodín.

**Predpokladaný rozsah stavebných úprav:**

**Búracie práce**

* Odstránenie podláh, na 1. NP nová hydroizolácia
* Odstránenie priečok podľa nového dispozičného riešenia
* Odstránenie omietok stien a stropov,  náterov, keramických obkladov a dlažieb – návrh nových
* Búranie obvodových otvorov pre zväčšenie okenných a dverných výplní pre dodržanie svetlotechniky – návrh nových
* Odstránenie všetkých zariaďovacích predmetov, svietidiel v interiéri a v exteriéri, vonkajších a vnútorných dverí a zárubní, ostatných konštrukcií, zrkadlových obkladov a pod. - návrh nových
* Odstránenie vnútorných rozvodov vodovodu a kanalizácie (splaškovej, dažďovej) – návrh nových rozvodov, stúpačiek
* Odstránenie pôvodnej areálovej splaškovej a dažďovej kanalizácie – návrh nového potrubia, rozvodov
* Odstránenie zatepľovacieho systému + nový KZS, ktorý spĺňa požiadavky STN o úspornej hospodárnosti – energetická trieda A0, prípadne iba ošetrenie, sanácia starého KZS, ak sa nevyžaduje spomenuté vyššie
* Búranie vonkajšej rampy
* Odstránenie podkladových vrstiev strešnej konštrukcie, vrátane hydroizolačnej fólie, nové podkladové vrstvy + tepelná izolácia, hydroizolácia vytiahnutá na atiku + návrh zelenej extenzívnej strechy
* Odstránenie bleskozvodu – návrh nového bleskozvodu

**Technické vybavenie**

* ZTI – nové vnútorné rozvody vodovodu a kanalizácie (splaškovej, dažďovej), nové potrubie/rozvody splaškovej areálovej kanalizácie od RŠ/verejnej prípojky po objekt
* Elektroinštalácie – zhotovenie nových silnoprúdových a slaboprúdových rozvodov, nový bleskozvod, nové rozvody EPS a HSP, nový nemocničný komunikačný systém,
* UK – nové riešenie ústredného kúrenia (nové rozvody, nové vykurovacie telesá)
* VZT – návrh vzduchotechnických zariadení s požiadavkou na odvetranie v hygienických zariadeniach v zmysle hygienických predpisov a požiadaviek a príslušných STN, riešenie chladenia vo vybraných priestoroch
* Nový výťah

**Prípojky**

* Stavebné úpravy prípojok podľa posúdenia skutkového stavu

**Ostatné požiadavky :**

* Projektová dokumentácia bude vypracovaná v zmysle Vyhlášky MŽP č. 453/2000 Z. z.,
* Pre potreby vypracovania projektovej dokumentácie je nutné zamerať skutkový stav,
* V PDRS požadujeme dodať výkaz výmer, použiteľný vo výberovom konaní na výber zhotoviteľa stavby v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov,
* V PDRS požadujeme dodať položkový rozpočet pre všetky profesie,
* V cene PDRS bude aj vypracovanie svetlotechnického posudku,
* Pred vypracovaním ponuky odporúčame navštíviť predmetné miesto,
* Požadujeme doplniť zoznam referencií aspoň 2-och vypracovaní podobných projektových dokumentácií a zoznam referencií aspoň 2-och realizácií podobných rekonštrukcií.
* Projektovú dokumentáciu požadujeme dodať:

1. Predprojektovú prípravu a architektonickú štúdiu spoločne v 2 vyhotoveniach a 2x v elektronickej forme na DVD nosiči;
2. DUR v 6 vyhotoveniach a 2x v elektronickej forme na DVD nosiči,
3. PDRS v 8 vyhotoveniach a 2x v elektronickej forme na DVD nosiči,
4. PSV v 4 vyhotoveniach a 2x v elektronickej forme na DVD nosiči,
5. **V projektovej dokumentácii zároveň požadujeme zahrnúť nasledovné:**

* skladbu izieb: 1/3 1-lôžkových izieb a 2/3 2-lôžkových izieb,
* požadované vybavenie izby prijímateľa sociálnych služieb (v rámci možnosti priestorov): 2-dielna skriňa, polohovateľná posteľ, nočný stolík, priestor pre invalidný vozík – potrebné vziať do úvahy potrebu manipulácie s invalidným vozíkom v izbe, zabezpečenie dobrého prístupu k posteli,
* dostatočný počet elektrozásuviek k: elektrickej posteli, elektrickému matracu, nočnému svietidlu, televízoru (prípadne pre rádio, ntb, telefón a i.),
* elektronickú signalizáciu požiaru v izbách,
* elektronickú signalizáciu pohotovostnej služby ku každej posteli,
* spoločné priestory vybudované na každom podlaží pre socializovanie prijímateľov – nevyhnutné zabezpečiť potrebný priestor pre pohyb prijímateľov, ktorí sú odkázaní na invalidný vozík (približne 80% prijímateľov používa invalidný vozík),
* dostatočný počet skladových priestorov,
* miestnosti: práčovňa, žehliareň s mangľom, sušiareň (príp. sušička), sklad prádla,
* vzhľadom na skutočnosť, že strava sa bude dovážať požadujeme navrhnúť trasu dovozu stravovacích jednotiek zvonku priamym vstupom do kuchynských priestorov a to tak, aby donáška neprechádzala cez SSS a tretie osoby nevstupovali do čistej kuchyne,
* sociálne zariadenia pre zamestnancov, šatne pre mužský personál, ako aj šatne pre ženský personál (predpokladaný pomer žien cca 80%) – pri kapacite 30 – 40 prijímateľov je potrebné zamestnať 23 pracovníkov,
* sociálne zariadenie aj pre návštevy,
* na každom podlaží vybudovať bezbariérovú kúpeľňu – zabezpečiť prístup s invalidným vozíkom, požadujeme vybavenie: sedák, madlo, zdvihák,
* minimálne 4 parkovacie miesta pre autá SSS a personál,
* príjazd áut pre donášku stravovacích jednotiek, RZP – zdravotnú službu a prepravnú službu.

**Príloha č. 2 Zoznam subdodávateľov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Por.**  **č**. | **Obchodné meno** | **Sídlo subdodávateľa,**  **IČO** | **Označenie registra, ktorom je subdodávateľ zapísaný, číslo zápisu** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok prác alebo služieb** | **Podiel na celkovom objeme dodávky (%)** | **Podiel subdodávky v € bez DPH** |  |
|  | 1 |  |  |  |  |  |  |  |  |
|  | 2 |  |  |  |  |  |  |  |  |
|  | 3 |  |  |  |  |  |  |  |  |
|  | 4 |  |  |  |  |  |  |  |  |
|  | 5 |  |  |  |  |  |  |  |  |
|  | 6 |  |  |  |  |  |  |  |  |
|  | 7 |  |  |  |  |  |  |  |  |
|  | 8 |  |  |  |  |  |  |  |  |
|  | 9 |  |  |  |  |  |  |  |  |
|  | 10 |  |  |  |  |  |  |  |  |